Ons storie – Christo & Nerisa trou
RSVP voor 22ste JANUARIE 2021
Van ons heel eerste koffie saam het ek geweet dat jy iemand spesiaal is en dit was nie lank nie toe was ek heeltemal verlief op jou. Om tyd saam jou te spandeer was nog altyd lekker en om die res van my lewes saam jou te wees kan nie anders wees as awesome nie. In die tyd wat ek jou leer ken het het ek van die beste tye in my lewe gehad, en dit sou nie naby so goed gewees het as jy nie by was nie. Jys die beste Blondie in die wêreld en ek kon nie vir iemand beter gevra het nie. Ek kan nie meer wag om ons lewens saam te begin nie !!
"Dit sal kom wanneer jy dit die minste verwag"…… Hoeveel van ons het nie al daardie woorde gehoor nie. Nooit het ek gedink sou ek werklik die liefde van my lewe, my beste vriend ontmoet op 'n plek waar ek dit glad nie verwag nie ontmoet. Dit was nie lank nie voor ek geweet het jy is die man wat ek die res van my lewe mee wil deel nie. Ons kan vir ure lank met mekaar gesels oor alles en ook oor eintlik niks nie. Jy is die persoon wat my kan laat huil van die lag op die onmoontlikste tye en ook my hand kan vashou in die moeilike tye!
Woorde kan nie beskryf hoe lief ek vir jou is nie. Elke paadjie wat ek gestap het in my lewe, al die opdranes, die hobbels en ook die reguit stukkies, het my gelei tot by jou. Die Here het my onbeskryflik geseën om jou vir my te leen vir die res van my lewe. Van die eerste keer wat jy my hand in joune gevat het, van daardie dag af het jy my hele hart saam jou gevat.
AL MY DROME HET WAAR GEWORD DIE DAG WAT EK JOU ONTMOET HET!!!!
Soos bo genoem was die ontmoeting op 'n plek waar dit beslis nie verwag was nie, of te wel vir my (Nerisa). Min het ek geweet dat dit 'n afgespreekte ontmoeting was. Deur die jare het vriende wat ons ingemeen het, Corien en Antoinette, het Christo gehoor van my.
Min weetende het ek en my ma die dag by tannie Poppy gaan kuier, ek het klein Kaylin gebad en haar bottel gegee. Buite het Christo en sy neef Wikus 'n yskas kom haal. Christo het gehoor ek gaan by die tannie hul wees en besluit om saam te gaan. Onweetend het ek rustig op die bank gesit en met Kaylin gespeel, meer as een keer het tannie gesê ek moet 'n bietjie uitgaan. Min het ek geweet dat my toekomstige man buite is! Baie teensinnig het ek toe maar uitgegaan om te gaan groet, met my hart in my keel het ek min gesê. Na 'n paar dae het Christo die moed bymekaar gemaak en vir my 'n boodskap gestuur en ons het vir die eerste keer by my huis gekuier.
Daardie aand het ons vir ure gesit en gesels en gelag! Dit was die begin van ons ongelooflike avontuur saam!!
2 November 2016 het die hand aan hand ons avontuur saam begin. Soveel ongelooflike herinneringe saam en soveel meer om te ervaar. Ons kan aande deur sit en gesels en saam lag. Die lekkerste ding om te doen na 'n dag se werk is om te sit en gesels oor ons dag, hoe die dag was, wat alles gebeur het.
Ons eerste vakansie saam was saam Christo se ma, pa, en sussie-hul, dit was die eerste keer wat ek Dom en Estie ontmoet het. Die vakansie het nie uitgedraai soos ons verwag het nie, oppad soontoe het ons op die radio gehoor daar is n weghardloop brande in Knysna en word ontruim. Vir twee weke was dit n warwoel van mense wat die brande probeer beheer, steeds was dit 'n onvergeetlike vakansie wat van die beste herinneringe saam het.
Drie van ons gunsteling goed om saam te doen is fietsry, hike en squash speel. Ons is altwee baie lief vir die natuur en daarom geniet ons dit om te gaan fietsry in die bos, al verdwaal ons soms is dit altyd vol lekker lag en die beste herinneringe. Die heel eerste keer wat ek gaan hike het was saam met Christo, ons 4, Christo, Morné, Monique en ek, dit was ons almal se eerste keer behalwe vir Christo wat al 'n paar keer van tevore gehike het. Na vele gekla van my kant af….. was dit een van die lekkerste naweke ooit! Ons het lekker gebond saam my boetie en skoonsussie en prentjie mooi natuur gesien. Die volgende keer se hike was ons n groep vriende, maar vir my het dit vele uitdagings ingehou, ek het my knieg erg seer gemaak paar maande voor dit maar wou nie uitmis op die fun nie. Na 'n bitter moeilike eerste dag se hike en vriende wat baie stadig saam ons geloop het, Christo wat alles gedoen het om dit vir my makliker te maak het die dag in trane geëindig. Ek het die beste boetie en skoonsussie in die wêreld, na 'n moeilike dag se stap het hulle terug gestap toe hulle die hut bereik het om te kom help. Morné het my sak gevat, Monique het nog water gebring en moed ingepraat, Christo het my die hele pad gehelp. Die res van die hike het Christo saam my gebly en ons het met die noodkar na die verskillende hutte gery en steeds die kuier baie geniet.
Om squash te speel in die aande is baie ontspannend. Reels is laag op die lys as ons saam speel en lag is baie hoog op die lys. Soms lag ons meer as wat ons speel. Daar is soveel meer wat ek kan vertel oor ons tyd saam. Ons deel al soveel herinneringe saam en kan nie wag om nog seveel meer saam te hê nie. Sonder twyfel kan ek se ek kan nie wag om my lewenspad saam met my beste vriend te begin nie.
Christo het op sy knieg gegaan op die strand in Struisbaai en die groot vraag gevra.
#STANDERTROUE BY CREATIVEPLACE | 2020
Aantal volwassenes >12 jaar ouderdom * Aantal volwassenes >12 jaar ouderdom1234
Aantal kinders < ouderdom 12 jaar ouderdom * Aantal kinders < 12 jaar ouderdom12nie van toepassing nie